התשובה הקצרה: ממש לא. אוסטיאופורוזיס אינה גורמת לכאב. היא מעניינת רק משום שהיא גורם סיכון להיווצרות שברים. מה שבדרך-כלל כואב הוא שינויים כרוניים במפרקים, כלומר בנקודות החיבור בין העצמות השונות. כידוע, בין כל שתי עצמות יש מפרק, והוא זה שמאפשר את התנועה בין כל שתי עצמות (ללא מפרקים, היינו קשיחים כמו פסל, ללא כל יכולת תנועה). עם הגיל, גם המפרקים הולכים ונשחקים (בעיקר הסחוס אשר בהם), צומחים זיזים גרמיים, ותהליכים אלו מפעילים לחץ על עצבי תחושה וגורמים לכאב. מה שמשותף לשינויים במפרקים ולאוסטיאופורוזיס הוא הגיל, כי הסיכון לשתי בעיות אלה עולה ככל שמזדקנים…